CELEX: 62020TN0249
Language: mt
Date: 2020-04-28 00:00:00
Title: Kawża T-249/20: Rikors ippreżentat fit-28 ta’ April 2020 – Sabra vs Il-Kunsill

29.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 215/55
            
         
      Rikors ippreżentat fit-28 ta’ April 2020 – Sabra vs Il-Kunsill
      (Kawża T-249/20)
      (2020/C 215/63)
      Lingwa tal-kawża: l-Ingliż
      
         Partijiet
      
      
         Rikorrent: Abdelkader Sabra (Bejrut, il-Libanu) (rappreżentant: M. Lester, QC, u A. Bradshaw, Solicitor)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla l-miżuri kkontestati sa fejn dawn jikkonċernawh;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Ir-rikorrent jitlob l-annullament tad-Deċiżjoni ta’ Implimentazzjoni tal-Kunsill (PESK) 2020/212 tas-17 ta’ Frar 2020 li timplimenta d-Deċiżjoni 2013/255/PESK dwar miżuri restrittivi kontra s-Sirja (1) u tar-Regolament ta’ Implimentazzjoni tal-Kunsill (UE) 2020/211 tas-17 ta’ Frar 2020 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (2).
      Insostenn tar-rikors tiegħu, ir-rikorrent isostni li l-inklużjoni tiegħu fil-miżuri kkontestati hija riżultat ta’ żbalji ta’ evalwazzjoni manifesti mill-Kunsill. B’mod partikolari, ir-rikorrent isostni li
      
                  —
               
               
                  huwa ma huwiex negozjant ewlieni li jopera fis-Sirja fis-sens tal-Artikolu 15(1a) tar-Regolament tal-Kunsill (UE) Nru 36/2012 tat-18 ta’ Jannar 2012 (3);
               
            
                  —
               
               
                  huwa ma huwiex assoċjat mar-reġim Sirjan, ma jeżerċitax influwenza fuqu u ma joħloqx riskju ta’ ċirkomvenzjoni fis-sens tal-Artikolu 15(1b) tar-Regolament tal-Kunsill Nru 36/2012, u
               
            
                  —
               
               
                  huwa ma jipprovdi ebda appoġġ lir-reġim Sirjan u lanqas ma jibbenefika minnu.
               
            
         (1)  ĠU 2020 L 43I, p. 6.
      
         (2)  ĠU 2020 L 43I, p. 1.
      
         (3)  Regolament tal-Kunsill (UE) Nru 36/2012 tat-18 ta’ Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (ĠU 2012 L 16, p. 1, rettifika fil-ĠU L 294, 2014, p. 59).